KOMISIJOS REGLAMENTAS (EB) Nr. 71/2009
2009 m. sausio 23 d.
kuriuo nustatomas intervencinis kukurūzų kiekis 2008-2009 prekybos metų antrajam etapui
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas („Bendras bendro žemės ūkio rinkų organizavimo reglamentas“) (1),
atsižvelgdama į 2008 m. liepos 18 d. Komisijos reglamentą (EB) Nr. 687/2008, nustatantį mokėjimo agentūrų ar intervencinių agentūrų vykdomo grūdų perėmimo procedūras ir analizės metodus grūdų kokybei nustatyti (2), ypač į jo 3 straipsnio 2 dalies antrą pastraipą,
kadangi:
(1)
Reglamento (EB) Nr. 687/2008 3 straipsnyje nustatytos intervencinio kukurūzų pirkimo kiekio paskirstymo 2008-2009 prekybos metais taisyklės. Paskirstymas vykdomas dviem etapais, kurie vadinami „pirmasis etapas“ ir „antrasis etapas“.
(2)
Bendras intervencinis kukurūzų kiekis, pasiūlytas pirmajam etapui, kuris tęsėsi nuo 2008 m. rugpjūčio 1 d. iki gruodžio 31 d., neviršijo Reglamento (EB) Nr. 1234/2007 11 straipsnio 1 dalies antros pastraipos a punkte nustatytos ribos. Todėl atitinkamai reikia paskelbti, kokį intervencinį kukurūzų kiekį galima pasiūlyti antrajam 2008-2009 prekybos metų etapui.
(3)
Pagal Reglamento (EB) Nr. 687/2008 3 straipsnio 1 dalies trečią pastraipą antrasis etapas prasideda kitą dieną po šiam etapui likusio intervencinio kiekio paskelbimo Europos Sąjungos oficialiajame leidinyje. Ta diena yra pirmoji pasiūlymų pateikimo diena visose valstybėse narėse, o šis etapas baigiasi ne vėliau kaip balandžio 30 d. Graikijoje, Ispanijoje, Italijoje ir Portugalijoje, birželio 30 d. - Švedijoje, o gegužės 31 d. - kitose valstybėse narėse. Todėl reikėtų, kad šis reglamentas įsigaliotų jo paskelbimo Europos Sąjungos oficialiajame leidinyje dieną,
PRIĖMĖ ŠĮ REGLAMENTĄ:
1 straipsnis
Intervencinis kukurūzų kiekis, pasiūlytas antrajam 2008-2009 prekybos metų etapui, remiantis Reglamento (EB) Nr. 687/2008 3 straipsniu, yra 172 377 tonos (-ų).
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2009 m. sausio 23 d.